
CAP. I. 



Lupta catolicismului cu Vlădicii de schituri pentru 
luarea in stăpânire a terilor româneşti 

Necunoscuţii pseudo-episcopi, Vlădici de schituri, cu obârşia necanonica, de după 
anul 1000 nu erau in stare sa apere ortodoxia răsăriteană, imprumutata de peste Dunăre, 
impotriva incalcarilor, tot mai indraznete, ale catolicismului apusean, care capata inca de 
la sfârşitul veacului al XlII-lea, deci atunci când nu simţea noua inraurire religioasa a 
Statului bulgăresc inviat, apărători si propagatori prin arma, căpitani de cruciata prin 
terile schismaticilor, in regii unguri cari veniră la tron după ridicarea Ungariei din 
suferinţele năvălirilor tatarasti. 

La 1222 regele dădea voie Cavalerilor Teutoni, călugări si ostaşi, cruciaţi in toata 
activitatea lor, pe cari-i aşezase in părţile Barsei, in jurul Braşovului, sa treacă peste 
munţi pentru a supune, zdrobind puterea Cumanilor, stapanitorii noştri de atunci, 
Ţinuturile româneşti pana la Dunăre si la Siretiu, pana la hotarele Bulgarilor si ale 
Ruşilor. Tot odată ei trebuiau sa facă si din barbari, daca se poate, dar mai ales din 
Românii supuşi lor, fii credincioşi ai Bisericii catolice, represintata in aceste locuri de 
hotar de arhipreotul, deatarnet de autoritatea episcopala, al Teutonilor. 

Peste puţin insa, cavalerii trebuira sa părăsească tara, pe care regele Ungariei, pus 
pe gânduri de progresele lor, găsi cu cale sa li-o ia indarat; din opera Teutonilor ramase o 
singura urma, Cloasterul (Kloster) din Câmpulung, care se afla pe alt loc - acela 
cunoscut si astăzi supt acest nume - decât biserica mai târzie a Sfanţului Iacob. 
Ornamentele uşilor si ferestilor clădirii dărâmate par a fi fost aduse la una din bisericile 
noastre de acolo, iar piatra "contelui" săsesc Laurentiu e in altarul noii biserici, cu bolti 
gotice, pe puternicul turn al căreia, si el parând a fi din veacul al XlV-lea, se vede un 
curios Sfanţ Nicolae cu mitra catolica si inscripţie in cirilice. 



Sarcina convertirii locuitorilor de peste munţi fu incredintata acum unui legat 
pontifical, trimes special si statornic al Papei, care era insusi primatul Ungariei, 
arhiepiscopul de Strigonia sau Eztergom. Un "principe" cuman - de buna sama, nu 
Român supt stăpânirea cumana, ci Cuman de sânge-, alerga la el in Ardeal si-i oferi 
supunere in cele duhovniceşti ca si in cele politice. Arhiepiscopul Robert veni cu o 
intrega oaste ungureasca, in fruntea căreia se gasia Bela, fiul regelui. Cumanii, supt 
ameninţarea săbiei, se botezară cu grămada, si un călugăr predicator, un Dominican fost 
prior in Ungaria, fu numit episcop in diecesa munteana, care se numia a Cumanilor. 
Secuii din Ardeal erau uniţi cu barbarii de curând convertiţi si cu Românii de peste 
plaiuri, care insa fireşte ca nu-si părăsiră pe Vlădicii lor, supt cârja noului episcop. Pentru 
Români trebuia ca Teodoric, care, fireşte, sta tot in Ardeal, sa aleagă un sufragant din 
mijlocul lor chiar, care sa trăiască in aceste parti transalpine ale noastre. La urma, insa, el 
isi lua reşedinţa in noua cetate a Milcovului, pe apa cu acest nume. 

Peste cativa ani, tot Dominicanii, pornind din noua cetate a Severinului, clădită de 
Unguri pentru a se impotrivi din zidurile ei Bulgarilor Vidinului, predicau in mijlocul 
Românilor din judeţele oltene. Era vorba de o cruciata convertitoare impotriva Tarului 
Ioan Asan si de intemeierea, la 1238, a unei episcopii a Severinului. 

Năvălirea Tătarilor sfărâma toate aceste planuri frumoase, asa de greu de 
indeplinit. Milcovul fu nimicit. Daca, după plecarea barbarilor, regele ar fi izbutit sa facă 
din teritoriile româneşti o prvincie s călugărilor cruciaţi din Ordinul Ioanitilor sau al 
Ospitalierilor, cum voia prin 1250, catolicismul s'ar fi aruncat intr'un nou atac. Asa insa, 
Dominicanii isi pierduseră increderea in izbânda unei lupte de convertire, si numai 
intr'un târziu, pe la 1279, locul lor era luat de alţi călugări propagandişti, de Franciscani 
sau Minoriti, cari insa isi indrepta lura-aminte mai mult asupra pârtilor unde mai târziu 
s'a intemeiat principatul Moldovei. Era si vorba de a se inoi pentru un Franciscan 
episcopia Milcovului, dar nu se dădu nicio urmare acestei idei. Acest Scaun ramase 
numai pentru Ardeal. 

In veacul al XlV-lea, când regii unguri intraseră in lupta cu Basarab, cel d'intaiu 
Domn a toata Tara Româneasca si stapan pe amândouă malurile Oltului, ei se gândiră a 
câştiga prin religie pe Românii indaratnici in apărarea libertăţii lor. Data aceasta, din 
Ungaria vin indemnuri la Roma pentru inviarea diecesei, si Papa numeşte, pe rând, după 
stăruinţele regelui, ca episcopi de Milcov pe Franciscanul italian Vito de Monteferreo, pe 
Augustul Toma de Nymti, Ungur, pe un Toma, de acelaşi neam: un Bernard, Polon, 
capata titlul zadarnic de episcop al milcovului prin alte staruinti. Niciunul dintr'insii nu se 
incumeta insa a frânge cerbicia "schismaticilor". 



